La data de 29 mai 2024, polițiștii din cadrul Poliției Municipiului Botoșani – Biroul de Ordine Publică au organizat o acțiune pentru prevenirea și combaterea faptelor antisociale și pentru impunerea unui climat de ordine și siguranță publică în rândul cetățenilor. Astfel, polițiștii au acționat cu sprijinul jandarmilor, în zona Pieței Centrale, din municipiul Botoșani și pe arterele rutiere din zona adiacentă acesteia, prilej cu care au fost legitimate peste 50 de persoane, zece dintre acestea fiind atenționate cu privire la comportamentul avut în societate, iar șase persoane au fost supuse controlului corporal, fiind găsite asupra acestora 113 pachete cu țigarete, de proveniență Republica Moldova. Acestea au fost confiscate, iar persoanele au fost sancționate contravențional, De asemenea, au fost controlate 20 de autovehicule, iar în urma neregulilor constatate au fost aplicate 11 sancțiuni contravenționale, în valoare de peste 3.000 de lei, pentru abateri la regimul rutier.